**Spojená škola internátna, Palárikova 1602/1, 069 01 Snina - č. t.: 057 762 53 37**

Učíme na diaľku.

Predmet: Odborný výcvik

Trieda: 2. C

Učebný odbor: Stavebná výroba – stavebné práce.

**Téma: Montáž obkladov stien a stropov – tatranský profil.**

**BOZP**: Žiak pri montáži používa osobné ochranné prostriedky ( pracovný odev, pracovnú obuv, pokrývku hlavy), pri vŕtaní používa ochranné okuliare. Pracuje tak aby neohrozoval svoje zdravie, ani zdravie ostatných. Vie privolať prvú pomoc v prípade potreby, č. t. : 112.

**Náradie a pomôcky pri montáži tatranského profilu**: ručná elektrická vŕtačka, vzduchová pištoľ, pílka na drevo ručná, uholník, kladivo, kliešte, meter, ceruzka.

**Materiál**: drevené hranoly na rošt (rozmer minimálne 20 x 30 mm), obkladové dosky – tatranský profil, hmoždinky 8 mm, skrutky 6x40 mm, klince 20 mm, spony na pripevňovanie profilov.

**Charakteristika obkladov stien a stropov:** Drevené obklady sú už dlhé roky súčasťou a ozdobou našich obydlí. Vyrábame ich najčastejšie z mäkkého ihličnatého dreva. Vďaka svojim tepelnoizolačným vlastnostiam, vzhľadu a vôni dotvárajú náš domov. Používajú sa hlavne v interiéroch. Čiže vo vnútri budov.

**Postup montáže obkladov:**

**- Montáž nosnej hranolovej konštrukcie (montáž roštu ): -** Zhotovenie nosnej konštrukcie: V mieste montáže vytvoríme nosnú konštrukciu, takzvaný rošt, na ktorý pripevňujem obklady. Nosnú konštrukciu zhotovíme z drevených hranolov, ktoré by mali byť 2 krát, až 3 krát hrubšie ako je hrubý obklad ( aspoň 20 x 30 mm). Hranoly pripevňujeme do stien a stropov, pomocou hmoždiniek a skrutiek. Čoraz častejšie sa používa na upevňovanie hranolov kvalitné lepidlo. Hranoly pripevňujeme v pravom uhle k zamýšľanému smeru obkladov. Nosná konštrukcia pozostáva najmenej z dvoch rovnobežných hranolov umiestnených vo vzdialeností zodpovedajúcich hrúbke a hmotností obkladu. Odporúča sa rozmiestnenie hranolov 30 až 70 cm. 1 až 2 cm hrubý profil........ 30 až 50 cm, 2 až 3 cm hrubý profil........... 50 až 70 cm. Platí, že čím hustejšie, tým pevnejšie. - Zateplenie stien: Medzi hranolovú konštrukciu môžeme použiť izoláciu ( napríklad minerálnu vatu ). Na izoláciu ide fólia. Treba dodržať vzduchovú medzeru medzi izoláciou a dreveným obkladom. Medzera nám slúži na bezproblémové prúdenie vzduchu.

**- Montáž dreveného obkladu – Tatranský profil. -** Dôležité je pripevnenie prvej obkladovej dosky, táto musí byť uložená čo najpresnejšie, od nej sa odvíja to ako kvalitne bude obklad uložený. Je prípustná odchýlka plus, mínus 2 mm na 2 metre. Obkladové dosky si skracujeme na potrebnú dĺžku. Prikladáme na nosnú konštrukciu, doklepávame prípravkom a pripevňujeme ku konštrukcií. Takto postupujeme, s tým, že si vymeriavame prípadné otvory a prekážky. – Obkladové dosky je možné pripevniť skrutkami, klincami a sponami a to ručne alebo vzduchovou alebo mechanickou pištoľou. Po okrajoch, medzi panelmi a stenou, alebo stropom, musí zostať dilatačná medzera približne 8 mm, ktorá je prekrytá krycou ukončovacou lištou. – Použijeme ukončovacie lišty, spojovacie, rohové a kútové lišty. Lišty nám vytvoria celkový príjemný estetický vzhľad. – Ak je celková dĺžka obkladanej steny väčšia ako dĺžka obkladovej dosky, čo znamená, že sme nútení vytvoriť spoj medzi doskami na dĺžku, musíme tieto spoje prekladať podobne ako tehly v stene. Ako by sme tvorili väzbu, tak aby sa spoje neopakovali tesne vedľa seba

**Dôležité: Úlohou je prečítať si postup montáže dreveného obkladu , prepísať do zošita, naučiť sa postup montáže, vymenovať použité náradie a materiál a vypracovať priložený pracovný list, a tento odovzdať triednemu učiteľovi. Podobné pracovné postupy si pozrite na internetových portáloch ako napríklad: google, youtube a pod. V prípade nejasností a otázok, kontaktujte:** **dovhun.jan@hotmail.sk****, mobil: 0908 315 313.**

 **. učiteľ: OV Ján Dovhun.**

Meno a priezvisko žiaka: Trieda 2. C, predmet OV

 Učiteľ OV: Ján Dovhun

**Pracovný list na vypracovanie ( odpovedajte na otázky a zapíšte odpovede na tento list.**

1. Z čoho sa vyrába obklad – Tatranský profil?
2. Kde sa používa tento obklad?
3. Na čo pripevňujeme drevený obklad?
4. S čím pripevňujeme drevený obklad ?
5. Vymenuj krycie lišty, ktorými prekrývame ukončenia obkladov.
6. Vymenuj ochranné prostriedky, použité pri montáži obkladu.
7. Napíš telefónne číslo na privolanie zdravotníckej pomoci.

**Vypracované úlohy odovzdaj svojmu triednemu učiteľovi do 15.5.2020.**

[[1]](#endnote-1)

1. Montáž dreveného obkladu.

- montáž roštu

- montáž obkladu

- krycie lišty [↑](#endnote-ref-1)